
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е  
№  РС-292-20-078

Днес, 08.07.2020 година, в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:

Производството е по реда на чл.71, ал.1, предложение първо от Закона за противодействия на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-116/29.04.2020 г. по сигнал с рег. № ЦУ01/С-292/22.04.2020г. 
Сигналът е насочен против Магдалена Пиринска – общински съветник при Общински съвет – Г. Д. . 
По същество, в сигнала се съдържат твърдение, че Магдалена Пиринска, като общински съветник, участва в разискванията и гласува решения на Общински съвет – Г. Д.  по отношение на МБАЛ „******************“ ЕООД, гр. Г. Д. , като в същото време в качеството й на адвокат, е сключила Договор за абонаментно правно обслужване с МБАЛ „************“ ЕООД, гр. Г. Д. , със срок на действие от 05.01.2015 г. до 05.01.2020 г. 
Към сигнала е приложен Договор за абонаментно правно обслужване, сключен между МБАЛ „************“ ЕООД, гр. Г. Д.  и адвокат Магдалена Пиринска на 05.01.2015 г.
	С оглед твърденията в сигнала, Комисията с писмо изх. № ЦУ01/8694/02.06.2020 г. е изискала и с писмо вх. № ЦУ01/9136/09.06.2020 г. събрала следните доказателства: решение на ОИК, община Г. Д. ; клетвен лист на Магдалена Пиринска; Препис от Решение № 75 по Протокол № 10 от 29.05.2020 г., ведно с копие на самоотвод; Препис от Решение № 70 и № 71 по Протокол № 9 от 13.04.2020 г., ведно с копия на самоотвод и копия от лист за гласуване №1 и №2; Препис от Решение № 69 по Протокол № 8 от 08.04.2020 г., ведно с копие на самоотвод; Препис от Решение № 68 по Протокол № 7 от 10.03.2020 г., ведно с копие на самоотвод и Препис от Решение № 49 по Протокол № 5 от 13.02.2020 г., ведно с копие на самоотвод;
	Служебно е направена справка в НБД „Население“ и Регистър БУЛСТАТ.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице с посочени имена, адрес и е подписан.
Магдалена Пиринска е общински съветник в Общински съвет – Г. Д. , мандат 2019г. – 2023г., видно от приложения клетвен лист от 08.11.2019г. 
Видно от Договор за абонаментно обслужване от 05.01.2015 г., сключен между МБАЛ „************“ ЕООД, гр. Г. Д.  и адвокат Магдалена Пиринска, същата е приела да извършва правна помощ и юридически консултации за периода от 05.01.2019 г. до 05.01.2020 г. 
Съгласно Решение № 49 по Протокол № 5 от 13.02.2020 г. на Общински съвет – Г. Д. , по т. 6 от дневния ред на проведеното заседание, с 25 гласа „за“, 2 „въздържали се“ и един заявен самоотвод от общо присъствали 28 общински съветника, е приет отчет за дейността за 2019 г. на МБАЛ „************“ ЕООД, гр. Г. Д. . Видно от приложения самоотвод на Магдалена Пиринска, същата не е взела участие в гласуването на Решение № 49.
Съгласно Решение № 68 по Протокол № 7 от 10.03.2020 г. на Общински съвет – Г. Д. , по т. 1 от дневния ред на проведеното заседание, с 25 гласа „за“, и един заявен самоотвод от общо присъствали 26 общински съветника, е прието решение за създаване на временна комисия за контрол върху работата на управителя на МБАЛ „************“ ЕООД, гр. Г. Д. . Видно от приложения самоотвод на Магдалена Пиринска, същата не е взела участие в гласуването на Решение № 68.
Съгласно Решение № 69 по Протокол № 8 от 08.04.2020 г. на Общински съвет – Г. Д. , по т. 1 от дневния ред на проведеното заседание, с 27 гласа „за“, два заявени самоотвода от общо присъствали 29 общински съветника, е прието решение за създаване на временна комисия за разглеждане работата на управителя на МБАЛ „************“ ЕООД, гр. Г. Д.  и провеждане на срещи-разговори с напусналите и в предизвестие доктори. Видно от приложения самоотвод на Магдалена Пиринска, същата не е взела участие в гласуването на Решение № 69.
Съгласно Решение № 70 по Протокол № 9 от 13.04.2020 г. на Общински съвет – Г. Д. , по т. 1 и т. I от дневния ред на проведеното заседание, с 19 гласа „за“, и 7 „против“ от общо присъствали 29 общински съветника, е прието решение с което е освободен В. У. като управител на МБАЛ „************“ ЕООД, гр. Г. Д.  и е прекратен сключения договор за възлагане на управлението на МБАЛ „************“ ЕООД, гр. Г. Д. . Видно от приложения лист за гласуване №1 към Решение № 70 и приложения самоотвод на Магдалена Пиринска, същата не е взела участие в гласуването на Решение № 71.
Съгласно Решение № 71 по Протокол № 9 от 13.04.2020 г. на Общински съвет – Г. Д. , по т. 1 и т. II от дневния ред на проведеното заседание, с 17 гласа „за“, и 9 „въздаржали се“ от общо присъствали 29 общински съветника, е прието решение с което е избран за временно изпълняващ длъжността управител на МБАЛ „************“ ЕООД, гр. Г. Д.  – П. Ф. и е определено месечното възнаграждение, като е дадено съгласие същият да извършва медицинска дейност като лекар, съгласно изискванията на Кодекса на труда и медицинските стандарти в МБАЛ „************“ ЕООД, гр. Г. Д. . Видно от приложения лист за гласуване №2 към Решение № 71 и приложения самоотвод на Магдалена Пиринска, същата не е взела участие в гласуването на Решение № 71.
Съгласно Решение № 75 по Протокол № 10 от 29.05.2020 г. на Общински съвет – Г. Д. , по т. 2 от дневния ред на проведеното заседание, с 26 гласа „за“, 1 „въздържали се“ и един заявен самоотвод от общо присъствали 28 общински съветника, е прието решение за определяне на регистриран одитор – С. Ж. за проверка и заверяване на финансов отчет за 2019 г. на МБАЛ „************“ ЕООД, гр. Г. Д. . Видно от приложения самоотвод на Магдалена Пиринска, същата не е взела участие в гласуването на Решение № 69.
	С писмо с вх. № ЦУ01/9136/09.06.2020 г. на КПКОНПИ, председателят на ПК по законност, обществен ред, транспорт, молбите и жалбите на гражданите, конфликт на интереси и изпълнение на Наредба № 1 на общинския съвет при Общински съвет – Г. Д.  е удостоверил, че в дневните редове на заседанията на Постоянна комисия по общинска собственост и управление на общинските дружества и Постоянна комисия по селско стопанство и природни ресурси при Общински съвет – Г. Д. , в които комисии Магдалена Пиринска е член, не са включени материали, касаещи МБАЛ „************“ ЕООД, гр. Г. Д.  за периода от м. ноември 2019 г. до м. юни 2020 г. 

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  
чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Магдалена Пиринска в качеството й на общински съветник при Общински съвет – Г. Д.  е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. 
	Видно от предоставените протоколи № 5 от 13.02.2020г., Протокол № 7 от 10.03.2020 г., Протокол № 8 от 08.04.2020 г., Протокол № 9 от 13.04.2020 г. и Протокол № 10 от 29.05.2020 г., приложените самоотводи и листове за гласуване, Магдалена Пиринска не е взела участие в гласуването на посочените по-горе решение.
	По отношение на твърденията за нарушаване забраните на Раздел II, глава осма от ЗПКОНПИ, от приложените и събрани по преписката в хода на производството  доказателства не се установи Магдалена Пиринска, да е упражнила правомощия по служба като общински съветник в Общински съвет – Г. Д. , във връзка с  гласуването на Решение № 49 по Протокол № 5 от 13.02.2020 г., Решение № 68 по Протокол № 7 от 10.03.2020 г., Решение № 69 по Протокол № 8 от 08.04.2020 г., Решение № 70 и № 71 по Протокол № 9 от 13.04.2020 г. и Решение № 75 по Протокол № 10 от 29.05.2020 г.
	Липсата на упражнени правомощия по служба, във връзка с  гласуването на Решение № 49 по Протокол № 5 от 13.02.2020 г., Решение № 68 по Протокол № 7 от 10.03.2020 г., Решение № 69 по Протокол № 8 от 08.04.2020 г., Решение № 70 и № 71 по Протокол № 9 от 13.04.2020 г. и Решение № 75 по Протокол № 10 от 29.05.2020 г. на Общински съвет – Г. Д. , предопределят и липсата на частен интерес, който може да повлияе върху безпристрастното и обективното им изпълнение, поради което се налага извода, че по отношение на Магдалена Пиринска липсват два от елементите на състава на конфликт на интереси – упражнени правомощия и частен интерес, а липсата на който и да е елемент от понятието „конфликт на интереси“ обуславя липсата на такъв, по смисъла на чл. 52 от ЗПКОНПИ.
	 
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и ал. 2 от ЗПКОНПИ от ЗПКОНПИ 




РЕШИ:

НЕ УСТАНОВЯВА конфликт на интереси по отношение на Магдалена Пиринска с ЕГН ***********, в качеството й на общински съветник при Общински съвет – Г. Д.  и в това й качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с  гласуването на Решение № 49 по Протокол № 5 от 13.02.2020 г., Решение № 68 по Протокол № 7 от 10.03.2020 г., Решение № 69 по Протокол № 8 от 08.04.2020 г., Решение № 70 и № 71 по Протокол № 9 от 13.04.2020 г. и Решение № 75 по Протокол № 10 от 29.05.2020 г. на Общински съвет – Г. Д. , поради липса на упражнени правомощия по служба.

	Препис от решението да се изпрати на Окръжна прокуратура Б., с оглед преценка за реализиране на правомощията й по чл. 76, ал. 2 от ЗПКОНПИ.
	

	
КОМИСИЯ:

	ПРЕДСЕДАТЕЛ:………………П…………..…../СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………П……/АНТОН СЛАВЧЕВ/

ЧЛЕН:………………………П………………...../АНТОАНЕТА ЦОНКОВА/

ЧЛЕН:…………………...…П………....……..…/ПЛАМЕН ЙОЦОВ/

ЧЛЕН:…………………...…П………....………/СИЛВИЯ КЪДРЕВА/

